"GO KWALA Ntlha go morutabana: • Dirisa ditirwana tsa go kwala ga kopanelo go diragatsa thulaganyo ya go kwala (go rulaganya, kwalo ya ntlha le phasalatso). • Naya letlhomeso la go kwala go thusa barutwana go kwala dikgang tsa bona. 1 Tsaya karolo mo puisanong ya go tlhopha setlhogo se o tla kwalang ka ga sona 2 Peleta mafoko a a tlwaelegileng ka nepagalo le go leka go peleta mafoko a o sa a itseng o dirisa kitso ya medumopuo 3 Itlhamele lenaane la mafoko le thanodi e e leng ya gago 4 Buisetsa morutwana-ka-ena mokwalo wa gagwe 5 Buisa mokwalo o e leng wa gago 6 O feleletsa ditiro tsa go kwala, go akaretsa go rulaganya, kwalo ya ntlha le phasalatso: a Ditemana tse pedi tsa dipolelo di le lesome ka maitemogelo a gagwe kgotsa ditiragalo jaaka dikgang tsa letsatsi le letsatsi. b Kgang ya gagwe ya bonnye dipolelo di le lesome. c Kwala le go thadisa dipolelo ka setlhogo, go nna le seabe mo bukeng ya laeborari ya phaposi d Kwala ditlhangwa tsa gago ka mekgwa e e farologaneng: kwadiso ya bukatsatsi, lekwalo go wa losika/ tlhaloso e Sobokanya le go rekota tshedimosetso, o dirise mmepe wa dikakanyo, mananeo, dikitsiso le dithalo kgotsa ditšhate f Dirisa mefuta e e farologaneng ya tlotlofoko go dira gore mokwalo o kgatlhise thata 7 Lemoga le go dirisa puo ka nepagalo, go akaretsa: a Matshwao a puiso: dikhutlo, diphegelwana, matshwao a potso, matshwao a tsiboso, ditlhakakgolo, ditsejwana b Maemedi c Maina d Madiri e Matlhaodi f Matlhalosi g Makaedi h Makopanyi ‘le’ le ‘fela/ka gonne’ i Pakajaanong j Pakapheti k Pakatlang Dira tsamaiso ya ka metlha go ithuta puo • Tsela e e siameng ya go netefatsa gore o dirisa nako ka nepagalo le go dira dikgono tsotlhe tsa TRN, ke go dira tsamaiso ya ka metlha ya go ithuta puo. • Fa tlase ke tsamaiso ya beke le beke e e akantshitsweng mme e ka dirisiwa mo modikologong wa dibeke di le pedi. • Tsamaiso ya beke le beke e dirisa BONNYE JWA NAKO ya Puo ya Gae (7 diura) • Tsamaiso ya beke le beke e lekanyeditswe go dirisiwa mo mephatong yotlhe. Ditlhokego tsa Poelomaemong ya Thulaganyo ya go Ruta ya Ngwaga (TRN/ATP) 5"